《江城梅花引 苦雨夜坐》
清代·周寿昌

虚檐过雨响泉流。屋如舟，冷如秋。连日危栏，独倚望云浮。

月又不来天似墨，空阶滴，一声声，都是愁。

新愁旧愁愁未休，到眉头，到心头。强欲推愁愁不去，雨更句留。

剪烛西窗，兀坐数更筹。闲事关心呼小婢，明早看、嫩芭蕉打碎不。

作者简介：（1814—1884）湖南长沙人，字应甫，一字荇农，晚号自庵。道光二十五年进士，授编修，擢至侍讲。太平军攻湘时尝劾赛尚阿、和春作战不力，称敢言。后随办京畿防务，不畏上官，敢据实开释无辜。官至内阁学士兼礼部侍郎。光绪初罢官居京师，专注著述。诗文书画均为时所重。心力所瘁，则在两《汉书》，有《汉书注校补》、《后汉书注补正》、《三国志注證遗》、《思益堂集》等。